**ПРОЕКТ „ЗАЕДНО УСПЯВАМЕ”**

**Мъдрите правила, по които еврейските родители**

**възпитават умни деца**

Любовта на еврейските родители към децата им няма граници. **При тях съществува истински култ към децата им.**Психолозите могат да опишат много плюсове и минуси за такъв тип взаимоотношения, но едно е сигурно –**еврейските деца не са лишени от любов и внимание, а обикновено стават много умни и успешни.**Ето няколко изпитани принципа при възпитанието на еврейските деца.

**„Любов и уважение в семейството – това е ключът към психическото здраве на детето!“**

За еврейската майка детето ѝ е истинско злато. Никога няма да чуете да го обиди. Всяко негово дори и малко постижение ще бъде похвалено. Също така родителите осъзнават, че са модел за подражание за своите деца и гледат да проявяват любов и грижовност един към друг, за да възпитат по същия начин и своите наследници. Те вярват в една важна максима: „Любов и уважение в семейството – това е ключът към психическото здраве на детето!“**. Еврейските деца от малки се научават да управляват времето си, тъй като целият им ден е запълнен с различни занимания.** Много чест въпрос, който може да се чуе по отношение на евреите, е защо са толкова умни. Всъщност защо е така?

**Защо еврейските деца стават гении?**

Има теории, които обясняват, че евреите са с по-високо IQ и по-специално във вербалната сфера и в математиката. Същото така се посочват данни колко много нобелови лауреати са евреи, колко велики шахматисти и медалисти в математиката са евреи. **Ако се говори за наследственост и IQ, трудно е да се излезе извън научния спор, но по един пункт всички са съгласни – еврейските родители инвестират много в образованието на децата си – финансови средстава, време, енергия.** Всички тези усилия дават резултати. От голямо значение е също така и ролята на семейството, неговите ценности и стремеж да помогне на следващото поколение.

**7 мъдри правила във възпитанието на еврейските деца**

*1. Не създавайте комплекси у децата си!*

Еврейската майка никога няма да каже на детето си: „Ти си лош!“

Тя ще каже: „Как може такова хубаво момче като теб да направи такава глупост?“

Каква е позицията на еврейската майка:**„Моето дете няма недостатъци!“**

**Може и да ги вижда, но никога никой няма да узнае за тях.**

*2. Предоставяйте разумна свобода!*

Съвременното еврейско възпитание съчетава две на пръв поглед противоречиви неща: свобода на детето и строгост в изискванията. Как можете да си представите най-добре този вид възпитание? Това е просторна стая с твърди стени.**Строгото възпитание започва там, където е прекрачена линията на приличното поведение.**

*3. Хвалете детето при всякакви поводи!*

Майките винаги хвалят децата си. Хвалбите започват с раждането на бебето. **Еврейската майка се възхищава от чедото си дори и при най-малкия напредък.**Също така за този успех е задължително да знаят всички приятели и познати. Най-важното е детето да види, че е похвалено пред всички. Ако постижението е сериозно, похвалата е придружена от аплодисменти и възхвали от цялата общност.

**Ако родителите се научат да забелязват у децата си всяко тяхно добро проявление, включително и „обикновените дреболии“, и поощряват ги при всеки повод, ще укрепят тяхното стремление към добро,**тъй като ще знаят, че ще бъдат похвалени след това.

*4. Родителите трябва да имат високо ниво на отговорност за поведението си*

Евреите смятат, че дори най-незначителната дума, подхвърлена набързо пред детето, може да има необратими последствия.**Затова родителите се стремят да имат много отговорно поведение по отношение на всичко казано и направено, тъй като това са сигнали към детето.**

*5. Любов и уважение в семейството – това е ключът към психическото здраве на детето*

Еврейската традиция обяснява, че основата на всяко семейство се състои от съпруг и съпруга – баща и майка. По тази причина от най-ранна възраст децата трябва да привикнат с факта, че **на първо място винаги се поставя вниманието на бащата към майката и на майката към бащата.** Ако детето свикне с идеята, че родителите му живеят един за друг, убеди се, че техните взаимоотношения са пропити с уважение, обич и грижи, то ще се чувства защитено. Освен това – това е един прекрасен модел за подражание. **По този модел детето ще се опита да създаде после семейство, когато порасне.**

*6. Децата трябва да се учат да бъдат родители*

Възпитанието започва още от раждането. Момичето като се ожени, знае, че ще стане майка, а няма да живее само за себе си и кариерата си. За нея най-важното е домът и семейството**. Евреите смятат, че ако изначално на родителството се гледа като на бреме, ограничение, след това да се отгледа добро дете е много сложно.**Затова трябва още от ранна възраст да започне подходящото възпитание за ролите в живота.

В стремежа си да възпитат успешни, самостоятелни и здраво стъпили на земята деца, евреите си имат разработени цели системи за възпитание. В Израел има специални курсове за родители. Такива има и в синагогите и еврейските училища по света. **Първият закон на успешното родителство е свързан със собственото възпитание и обучение, а така също с разбирането какво е жена и майка и какво е мъж и баща.**

*7. Децата трябва да се научат да си управляват времето*

Еврейските деца не знаят какво е това мързел и какво е това да се шляеш по улиците. Времето им е запълнено: цигулка, английски, математика. И това не е от време на време, а постоянно и по много. **От малка възраст децата свикват с идеята, че трябва постоянно да са ангажирани с полезни дела. Това за тях е нещо нормално.**

**На какво евреите учат децата си?**

*Учене и музика*

1. Еврейската култура набляга изключително много на ученето.  
**2. Любовта към музиката е дълбоко вкоренена в еврейската култура.**  
3. За евреите е необичайно да бъде отгледано дете, което да не се научи да свири на музикален инструмент.  
**4. Пеенето е задължително.**  
5. Никога няма да срещнете еврейски родители, които не искат по-добър живот за децата си от този, който те имат.

***Каква е вярната формула за отглеждане на деца?***

**„Любов, внимание и огромно количество енергия и пари за тяхното образование.“**

*Какво трябва да знае всяко еврейско дете?*

Tри важни неща трябва винаги да знае едно еврейско дете и те ще го предпазят от всякакъв грях:

***1. Знай откъде идваш;  
2. Къде ти е казано да стигнеш;  
3. И кой ще носи отговорност за твоите действия.***

*Най-важните ценности са семейството и образованието*

Двете неща – образование и семейство, са от огромно значение за евреите.

**1. Важно е да имате достатъчно образование**

Станете такъв, какъвто искате да бъдете и ще бъдете щастлив да го работите, но винаги имайте професия, която ви връща вложеното.

Имайте достатъчно образование и ако с мечтаната кариера не потръгне, да можете да разчитате на него, за да си помогнете финансово.

**2. Образованието и ученето са преди всичко друго.**

Никога никой няма да може да ви вземе това, което е в главите ви.

**3. Всички в домакинството са равни.**

Уважавайте своите деца, чуйте техните гледни точки преди да вземете големи решения. Отнасяйте се към тях според възрастта им – нито като към по-големи, нито като към по-малки (особено това!). **Към тийнеджърите се отнасяйте като към млади възрастни, уважавайте ги, но и те винаги трябва да се придържат към правилата.**Така ще запазите близките си отношения.

*Приоритетите за евреите са в следния ред:*

**1. Семейство  
2. Образование  
3. Всичко останало**